***S L U Ž B E N I G L A S N I K***

***OP Š T I N E B O S A N S K O G R A H O V O***

***Službeno glasilo***

|  |  |  |
| --- | --- | --- |
| **GODINA 2021.** | **BROJ : V** |  **BOSANSKO** **GRAHOVO** **26.03.2021. god** |

**AKTI OPŠTINSKOG VIJEĆA**

Na osnovu člana 24. stav 1. tačka 20. Statuta Opštine Bosansko Grahovo (''Službeni glasnik opštine Bosansko Grahovo'', br. 21/07) i člana 3. Zakona o javnim preduzećima u Federaciji Bosni i Hecegovini («Službene novine F BiH» broj: 08/05, 81/08, 22/09, 109/12), Zakona o privrednim društvima (''Službene novine FBiH'', broj 81/15) člana 11. Zakona o komunalnim djelatnostima («Narodne novine HBŽ», broj: 2/06), Odluke o klasifikaciji djelatnosti BiH 2019 (''Službeni glasnik BiH'', broj 47/10), Opštinsko vijeće Opštine Bosansko Grahovo na sjednici održanoj 26.03.2021. godine, je donijelo:

# O D L U K U

## O OSNIVANJU JAVNOG KOMUNALNOG PREDUZEĆA

 “VODOVOD I KANALIZACIJA” BOSANSKO GRAHOVO

### I OPŠTE ODREDBE

## Član 1

 Ovom Odlukom osniva se Javno komunalno preduzeće «Vodovod i kanalizacija» Bosansko Grahovo, utvrđuju i regulišu odredbe o:

* nazivu,adresi i sjedištu osnivača
* firmi i sjedištu javnog preduzeća, djelatnosti preduzeća,
* iznosu osnivačkog kapitala, iznosu uloga u novcu, opisu i iznosu uloga u stavarima,
* imenovanju osoba za vođenje poslovanja i zastupanju preduzeća i za prijavu za upis osnivanja preduzeća u sudski registar,
* organima zastupanja preduzeća,
* uslovima pod kojim se vrši proizvodnja proizvoda i usluga,
* pravima i obavezama osnivača u upravljanju javnim preduzećem,
* načinu formiranja cijena usluga,
* uslovima pod kojim uvjetima preduzeće može povjeriti obavljanje komunalnih djelatnosti drugom preduzeću,
* uslovima i načinu prestanka preduzeća

## Član 2

 Opštinsko vijeće opštine Bosansko Grahovo (u daljem tekstu Osnivač) osniva Javno komunalno preduzeće «Vodovod i kanalizacija» radi obavljanja komunalnih i drugih djelatnosti od javnog interesa opštine Bosansko Grahovo (u daljem tekstu Preduzeće).

## Član 3

 Javno komunalno preduzeće «Vodovod i kanalizacija» Bosansko Grahovo organizuje se prvenstveno radi ostvarivanja sledećih ciljeva: obavljanje komunalne djelatnosti individualne komunalne potrošnje, djelatnosti zajedničke komunalne potrošnje.

 Preduzeće iz člana 1. ove Odluke organizuje se u obliku: društvo sa ograničenom odgovornošću sa skraćenom oznakom d.o.o.

## Član 4

 Javno komunalno preduzeće «Vodovod i kanalizacija» Bosansko Grahovo stječe svojstvo pravnog lica danom upisa u odgovarajući registar, nakon čega samostalno preuzima prava i obaveze u pravnom prometu u obavljanju svoje registrirane djelatnosti radi sticanja dobiti.

 Preduzeće odgovara za svoje obaveze cjelokupnom svojom imovinom.

 Osnivač odgovara za obaveze društva do visine osnivačkog uloga.

## Član 5

 Osnivanjem Javnog komunalnog preduzeća “Vodovod i kanalizacija” d.o.o. Bosansko Grahovo obezbjediće se poseban društveni interes u oblasti obavljanja komunalnih djelatnosti u skladu sa Zakonom o komunalnim djelatnostima HBŽ i Zakona o izmjenama i dopunama Zakona o komunalnim djelatnostima iz člana 3. a prvenstveno vodosnabdijevanje opštine Bosansko Grahovo.

### II NAZIV i SJEDIŠTE OSNIVAČA

## Član 6

 Osnivač Javnog komunalnog preduzeća “Vodovod i kanalizacija” d.o.o. (u daljem tekstu JKP “VIK”) Bosansko Grahovo je Opštinsko vijeće Opštine Bosansko Grahovo.

 Sjedište osnivača je u zgradi Opštinske uprave Bosansko Grahovo, ul. Vojislava Ivetića broj 2.

**III PRAVA i OBAVEZE PREDUZEĆA I OSNIVAČA**

## Član 7

 Poslovanje Javnog komunalnog preduzeća «Vodovod i kanalizacija» Bosansko Grahovo i međusobni odnosi osnivača i Javnog komunalnog preduzeća «Vodovod i kanalizacija» Bosansko Grahovo, regulišu se ovom Odlukom, Statutom preduzeća u skladu sa zakonom.

Član 8

 Preduzeće u pravnom prometu nastupa neograničeno u svoje ime i za svoj račun.

 Preduzeće može u pravnom prometu nastupati i u tuđe ime i za tuđi račun i u svoje ime za tuđi račun.

Član 9

 Preduzeće odgovora za preuzete svoje obaveze cjelokupnom imovinom sa kojom raspolaže-potpuna odgovornost.

 Za obaveze drugih pravnih lica preduzeće odgovara samo za one obaveze koje je preuzelo ugovorom.

Član 10

 Za obaveze Društva, Osnivač odgovara svojim udjelom odnosno do visine osnovnog kapitala Društva.

Član 11

 Pojedina pitanja o međusobnim pravima i obavezama Osnivača i Javnog preduzeća koja se tiču obavljanja djelatnosti preduzeća mogu se regulisati ugovorom u pismenoj formi.

**IV ORGAN KOJI ZASTUPA OSNIVAČA**

Član 12

 U regulisanju međusobnih prava i odnosa između Osnivača i Javnog komunalnog preduzeća ''Vodovod i kanalizacija'' Bosansko Grahovo, Osnivača zastupa i predstavlja Opštinski načelnik i opštinski pravobranilac.

 Za pojedina pitanja iz stava 1 ovoga člana Načelnik može zatražiti predhodno mišljenje ili saglasnost Opštinskog vijeća.

**V FIRMA i SJEDIŠTE JAVNOG PREDUZEĆA**

Član 13

 Firma - naziv Javnog preduzeća glasi: **JAVNO KOMUNALNO PREDUZEĆE “VODOVOD i KANALIZACIJA” društvo sa ograničenom odgovornošću BOSANSKO GRAHOVO.**

 Skraćeni naziv Javnog predueća je: **JKP “VIK” d.o.o. BOSANSKO GRAHOVO**

 JKP “VIK” Bosansko Grahovo ima svojstvo pravnog lica koje stiče upisom u odgovarajući sudski registar.

Član 14

 Sva poslovna pisma i narudžbe preduzeća obavezno će sadržavati:

1. punu firmu i adresu sjedišta preduzeća.
2. punu firmu i adresu sjedišta podružnica preduzeća
3. naziv i sjedište institucije kod koje je i broj pod kojim je preduzeće upisano u registar
4. broj računa sa nazivom finansijske organizacije kod koje preduzeće drži račun, ukoliko preduzeće ima više računa za svaki od njih
5. porezni broj i šifru djelatnosti određenu u Statistici

Član 15

 Preduzeće može imati svoj znak koji pobliže određuje preduzeće njegovu djelatnost i sjedište.

 Odluku o utvrđivanju i upotrebi znaka donosi Nadzorni odbor.

Član 16

 Sjedište JKP “VIK” Bosansko Grahovo je u ulici Maršala Tita br.21 Bosansko Grahovo.

Član 17

 Javno komunalno preduzeće “Vodovod i kanalizacija” Bosansko Grahovo ne može bez saglasnosti Osnivača mijenjati naziv, sjedište i djelatnost preduzeća.

Član 18

 Preduzeće ima svoj pečat i štambilj.

 Pečat je okruglog oblika i sadrži oznaku, naziv firme i sjedište firme.

 Štambilj je pravouglog oblika i sadrži: oznaku i naziv firme, sjedište i tekst koji pobliže označava namjenu upotrebe štambilja.

**VI DJELATNOSTI PREDUZEĆA**

Član 19

 Osnovne djelatnosti preduzeća su:

**23.61 Proizvodnja proizvoda od betona za građevinsarstvo**

**36.0 SAKUPLJANJE, PREČIŠĆAVANJE I SNABDIJEVANJE VODOM**

**36.00 Sakupljanje, prečišćavanje i snabdijevanje vodom**

**37.0 Uklanjanje otpadnih voda**

**37.00 Uklanjanje otpadnih voda**

**38.1 Sakupljanje otpada**

**38.11 Sakupljanje neopasnog otpada**

**38.12 Sakupljanje opasnog otpada**

**38.2 Obrada i zbrinjavanje otpada**

**38.21 Obrada i zbrinjavanje neopasnog otpada**

**38.22 Obrada i zbrinjavanje opasnog otpada**

**38.3 Reciklaža materijala**

**38.31 Rastavljanje olupina**

**38.32 Reciklaža posebno izdvojenih materijala**

**39.0 Djelatnosti sanacije okoliša te ostale djelatnosti upravljanja otpadom**

**39.00 Djelatnosti sanacije okoliša te ostale usluge upravljanja otpadom**

**41.10 Organizacija izvođenja građevinskih projekata**

**41.20 Gradnja stambenih i nestambenih zgrada**

**42.91 Gradnja hidrograđevinskih objekata**

**42.99 Gradnja ostalih građevina niskogradnje, d. n.**

**43.11 Uklanjanje građevina**

**43.12 Pripremni radovi na gradilištu**

**43.22 Uvođenje instalacija vodovoda, kanalizacije**

**43.29 Ostali građevinski radovi**

**43.39 Ostali završni građevinski radovi**

**43.91 Podizanje krovnih konstrukcija i pokrivanje krovova**

**49.50 Cjevovodni transport**

**81.10 Pomoćne djelatnosti upravljanja zgradama**

**81.21 Osnovno čišćenje zgrada**

**81.22 Ostale djelatnosti čišćenja zgrada i objekata**

**81.29 Ostale djelatnosti čišćenja**

**81.30 Uslužne djelatnosti uređenja i održavanja zelenih površina**

 **Pomoćne djelatnosti preduzeća su:**

**08.11 Vađenje ukrasnog kamena i kamena za gradnju, krečnjaka, gipsa, krede i**

 **škriljevca**

**08.12 Djelatnosti kopova šljunka i pijeska; vađenje gline i kaolina**

**23.69 Proizvodnja ostalih proizvoda od betona, cementa i gipsa**

**23.70 Rezanje, oblikovanje i obrada kamena**

Član 20

 Pored djelatnosti navedenih u prethodnom članu **JKP “VIK”** Bosansko Grahovo obavlja i slijedeće djelatnosti: **SPOLJNOTRGOVINSKI PROMET ZA VLASTITE POTREBE**

 **- uvoz motornih vozila i radnih mašina**

* **uvoz vodoinstalacionog materijala i materijala za grijanje**
* **uvoz sanitarne opreme**
* **i ostale djelatnosti u okviru registrirane djelatnosti**

Član 21

 Osnovne djelatnosti preduzeća imaju karakter posebnog društvenog interesa i predstavljaju nezamjenjiv uslov života i rada građana, privrednih subjekata, javnih ustanova i drugih subjekata na području Oppšine Bosansko Grahovo.

Član 22

 Preduzeće može, uz suglasnost Opšinskog načelnika, obavljati i druge djelatnosti koje služe djelatnostima iz člana 19 ove Odluke, ukoliko za to ima uslove, a u cilju sticanja dobiti i provedbe društvenog interesa.

Član 23

 Preduzeće ne može vršiti promjene djelatnosti iz člana 19. ove Odluke bez suglasnosti Skupštine. Odluku o promjeni registrirane djelatnosti donosi Skupština.

Član 24

 Obim i kvalitet obavljanja djelatnosti utvrđen ovom Odlukom, planira Preduzeće svojim planovima i programima rada uz prethodnu suglasnost Skupštine

 Za obavljanje djelatnosti utvrđenih planom i programom rada, Preduzeće stiče prihod naplatom svojih usluga i prodajom proizvoda iz registrirane djelatnosti.

**VII OSNOVNI KAPITAL PREDUZEĆA**

Član 25

 Sredstva preduzeća čine materijalna i nematerijalna ulaganja Osnivača.

 Osnovni kapital koji osnivač unosi u preduzeće iznosi 2.000,00 KM (slovima: dvijehiljade i 00/100KM) i predstavlja ulog osnivača (Opštine) sa 100 % i u cijelosti se uplaćuje u novcu.

 Osnovni kapital čini udio Osnivača u iznosu od 2.000,00 KM i predstavlja ulog osnivača (Opštine) sa 100%.

 Osnivač je dužan osnivački ulog u iznosu navedenom u stavu 2. ovog člana uplatiti na račun kod banke do dana podnošenja prijave za upis osnivanja Preduzeća u registar društva.

 Iznos osnivačkog uloga iz prethodnog stava Preduzeće će kao osnovni kapital prenijeti na transakcijski račun Preduzeća i s njim raspolagati isključivo u skladu sa Zakonom.

 Osnovni kapital se nemože smanjiti ispod iznosa u stavu 2. ovog člana.

 Povećanje i smanjenje osnovnog kapitala Preduzeća (matrijalna ili nematrijalna ulaganja) vršiti će se u skladu sa zakonom sa tim da smanjenje kapitala nemože biti ispod iznosa iz stava 2. ovog člana.

Član 26

 U preduzeću se obrazuje knjiga udjela u kojoj se istog dana unosi svaka eventualna izmjena podataka u vezi udjela.

 Knjigu udjela uspostaviće Uprava preduzeća uspostaviće Uprava preduzeća najkasnije osam dana od dana upisa preduzeća u sudski registar.

Član 27

 Finansiranje djelatnosti iz člana 17. Odluke vršit će se iz:

* cijena komunalnih usluga i proizvoda,
* doprinosa i drugih poslovnih prihoda,
* drugih izvora koje utvrdi Osnivač, u skladu sa zakonom,
* cijena usluga iz ostalih registriranih djelatnosti preduzeća .

Član 28

 Cijene komunalnih proizvoda i usluga za osnovne djelatnosti utvrđuje preduzeće u skladu sa nadležnošću i ovlaštenjem iz predhodnog stava propisanih Zakonom uz saglasnost Osnivača.

Član 29

 Cijenama komunalnih proizvoda i usluga iz osnovnih djelatnosti i cijenama proizvoda i usluga iz posebnih djelatnosti osiguraće se obavljanje osnovne djelatnosti posebnog društvenog interesa, prosta reprodukcija i programom utvrđeni nivo proširene reprodukcije.

 Putem cijena komunalnih proizvoda i usluga osigurat će se radnicima Preduzeća lični i društveni standard koji u cijelosti odgovara vrijednostima u skladu s kolektivnim ugovorom.

Član 30

 U slučaju da Preduzeće obavljajući osnovnu djelatnost utvrđenu ovom Odlukom i Statutom Preduzeća ostvari gubitak u poslovanju, Preduzeće i Osnivač ravnopravno analiziraju uzroke nastalog poremećaja i poduzimaju zajedničke mjere za otklanjanje tih uzroka.

 Gubitak nastao obavljajući posebne djelatnosti Preduzeća sanira preduzeće u skladu sa zakonom, ovom Odlukom i Statutom preuzeća.

 Ako se utvrdi da je gubitak nastao iz subjektivnih razloga, unutarnjim poremećajima u Preduzeću, Osnivač će poduzeti odgovarajuć mjere za prevazilaženje nastalog stanja u cilju redovnog pružanja komunalnih usluga propisanih Zakonom kao djelatnosti od posebnog društvenog interesa.

 Pored navedenih mjera Osnivač ima pravo i nadležnost izvršiti smjenjivanje organa upravljanja, organa rukovođenja i ostalih rukovodnih radnika, imenovati privremene rukovodne organe i raspisati konkurs za izbor i imenovanje istih.

**VIII ORGANI PREDUZEĆA**

Član 31

 Organi upravljanja i rukovođenja JKP “Vodovod i kanalizacija” Bosansko Grahovo su:

* Skupština
* Nadzorni odbor
* Uprava (menadžment) kao organi upravljanja i
* Odbor za reviziju

**Skupština**

Član 32

 Skupština JKP «VIK»Bosansko Grahovo vrši prava i obaveze u ime Osnivača.

 Skupština Preduzeća se satoji od predsjednika i četiri člana.

 Odluku o imenovanju i davanju ovlašćenja za vršenje funkcije predsjednika i članova Skupštine Preduzeća, kao i odluku o razrješenju sa funkcije predsjednika i članova Skupštine Preduzeća donosi Opštinsko vijeće Bosansko Grahovo na predlog načelnika.

 Rad Skupštine reguliše se Poslovnikom o radu Skupštine Preduzeća koji je Skupština Preduzeća dužna usvojiti u roku od 15 dana od dana imenovanja, a u skladu sa Zakonom o privrednim društvima i Zakonom o javnim preduzećima.

 Imenovanje Predsjednika i članova Skupštine Preduzeća vrši se na period od 4 godine sa mogućnošću ponovnog reizbora.

 Naknada za rad u Skupštini Preduzeća utvrđuje se u Odluci o imenovanju i davanju ovlaštenja za vršenje funkcije predsjednika i članova Skupštine Preduzeća.

 Skupština preduzeća odlučuje o sledećim pitanjima:

* imenuje članove Nadzornog odbora i odbora za reviziju
* donosi Statut, vrši njegove izmjene i dopune
* donosi poslovnike na prijedlog Nadzornog odbora
* donosi etički kodeks ponašanja na prijedlog Nadzornog odbora
* donosi plan poslovanja na prijedlog Nadzornog odbora
* donosi cijene za osnovne djelatnosti preduzeća
* donosi odluke o povećanju i smanjenju osnovnog kapitala
* donosi odluku o raspodjeli dobiti
* donosi odluke o pokrivanju gubitka
* donosi odluke o statusnim promjenama i reorganizaciji društva
* donosi odluke podjeli i prestanku društva
* donosi odluku o izboru vanjskog revizora
* donosi odluku o naknadama članovima nadzornog odbora i odbora za reviziju
* donosi i druge odluke u skladu sa Zakonom o privrednim društvima

 Skupština podnosi Opštinskom vijeću izvještaj o radu i poslovanju Preduzeća najmanje jednom godišnje.

**Nadzorni odbor**

Član 33

 Nadzorni odbor sastoji se od 3 (tri) člana (predsjednika i dva člana) koje imenuje i razrješava Skupština.

 Predsjednik i članovi Nadzornog odbora imenuju se na period od četiri godine sa mogućnošću ponovnog reizbora, s tim da u periodu od dvije godine od dana imenovanja Skupština Preduzeća glasa o povjerenju članovima Nadzornog odbora.

 Sjednica Nadzornog odbora održava se najmanje jednom i tri mjeseca.

 Rad Nadzornog odbora se detaljnije reguliše Poslovnikom o radu Nadzornog odbora u skladu sa Zakonom o privrednim društvima i Zakonom o javnim preduzećima.

 Prilikom imenovanja članova nadzornog odbora primjenjivaće se odredbe Zakona o ministarskim, vladinim i drugim imenovanjima u FBiH(Sl.novine FBiH 34/03) i odredbe Zakona o sukobu interesa u institucijama vlasti u BiH (Sl.glasnik BiH 13/02).

Član 34

 Direktor preduzeća ne može biti član Nadzornog odbora Preduzeća.

Član 35

 Nadzorni odbor JKP “Vodovod i kanalizacija” Bosansko Grahovo ima slijedeće nadležnosti:

 - nadzire poslovanje Preduzeća

 - odobrava odluke strateškog karaktera,

 - usvaja izvještaj uprave o poslovanju

 - podnosi Skupšti godišnji izvještajk o poslovanju Preduzeća

 - bira Predsjednika Nadzornog odbora,

 - daje mišljenje Skupštini o prijedlogu uprave za raspodjelu dobiti,

 - predlaže način pokrića gubitka,

 - priprema i predlaže Poslovnike, etičke kodekse i druge akte koje usvaja Skupština Preduzeća,

 - vrši izbor kandidata Odbora za reviziju,

 - razmatra i nadzire postuupak javnih nabavki,

 - imenuje i razrješava upravu Preduzeća,

 - daje upute direktoru za provođenje preporuka, mjera i aktivnosti u vezi sa uočenim nedostatcima

 - za ostala pitanja u skladu sa Zakonom o privrednim društvima, Zakonom o javnim preduzećima i Statutom Preduzeća

**Odbor za reviziju**

Član 36

U Preduzeću se formira Odbor za reviziju.

 Odbor za reviziju ima Predsjednika i dva člana.

 Postupak izbora, imenovanja, razrješenja, sastav i način odlučivanja Odbora za reviziju utvrđuje se Statutom Preduzeća.

 Predsjednik i član Odbora za reviziju ne može biti član Nadzornog odbora i uprave, zaposlen niti imati direktan ili indirektan finansijski interes u Preduzeću izuzev naknade po osnovu funkcije.

 Naknada i druga prava članova Odbora za reviziju utvrđuju se ugovorom na osnovu odluke Skupštine.

 Odbor za reviziju je dužan izvršiti reviziju polugodišnjeg i godišnjeg obračuna i istovremeno kontrolu usklađenosti poslovanja Preduzeća i funkcionisanja organa Preduzeća sa Zakonom o privrednim društvima, Zakopnom o javnim preduzećima, drugim relevantnim propisima i o tome dostaviti izvještaj Skupštini i Nadzornom odboru.

 Osim nadležnosti navedenih u stavu 6. ovog člkana, Odbor za reviziju je dužan da:

 - imenuje vanjskog revizora i direktora odjela za internu reviziju

 - razmatra godišnju studiju rizika i plan revizije

 - osigurava uslove Odjelu za reviziju da izvrši svoje obaveze u skladu sa planom revizije

 - podnosi mjesečne izvještaje Nadzornom odboru

 - vrši ostale poslove u skladu sa Zakonom o privrednim društvima, Zakonom o javnim preduzećima i Statutom Preduzeća.

**Uprava Preduzeća**

 Član 37

 Uprava preduzeća rukovodi poslovanjem Preduzeća i zastupa preduzeće u skladu s Zakonom, Statutom preduzeća i Etičkim kodeksom, te odgovara za zakonitost poslovanja preduzeća.

Član 38

 Direktora Preduzeća imenuje i razrješava Nadzorni odbor na osnovu javnog konkursa.

 Za direktora preduzeća može biti imenovano lice koje pored opštih uslova ispunjava i posebne uslove i to: da ima visoku ili višu školsku spremu i najmanje tri (3) godine radnog iskustva u struci.

 Ukoliko po raspisanom konkursu nije izvršeno imenovanje, kao i udrugim hitnim opravdanim slučajevima, Nadzorni odbor može imenovati vršioca dužnosti direktora, na period ne duži od šest mjeseci.

 Statutom Preduzeća urediće se uslovi i način izbora, i razrješenja direktora preduzeća.

Član 39

 Direktor Preduzeća organizuje i rukovodi procesom rada i vodi poslovanje Preduzeća, zastupa i predstavlja Preduzeća neograničeno, predlaže osnove poslovne politike, program rada i plan razvoje i preduzima mjere za njihovo provođenje, podnosi izvještaj o poslovanju i godišnji obračun, prima, postavlja i razješava radnike, bira i postavlja radnike sa posebnim ovlaštenjima i odgovornostima, predlaže unutrašnju organizaciju Preduzeća, vrši i druge poslove u skladu sa Zakonom, Statutom i Etičkim kodeksom.

Član 40

 Funkciju uprave vrši direktor Preduzeća.

 U postupku osnivanja Preduzeća, funkciju uprave će vršiti direktor koji je ovlaštena da nakon upisa Preduzeća u registar društava, zastupa i predstavalja Preduzeće bez ograničenja ovlaštenja.

 Uprava se bira, imenuje i razrješava na osnovu javnog konkursa iz reda kandidata koji po menadžerskim znanjima i iskustvu najbolje odgovara za izvršenje operativnih i poslovnih potreba Preduzeća. U upravi ne mogu biti imenovana lica koja vrše funkciju u političkim strankama.

 Direktor predsjedava Upravom, rukovodi poslovanjem, zastupa i predstavlja Preduzeće i odgovara za zakonitost poslovanja i rada Preduzeća osnivaču.

 Uprava je pored odgovornosti i ovlaštenja navedenih u prethodnim stavovima ovog člana nadležna za:

 - izvještavanje Nadzornog odbora

 - provedbu etičkog kodeksa

 - izradu i nadgledanje plana poslovanja

 - izradu provedbenih propisa i postupak nabavki po zakonu,

 - pripremu prijedloga o raspodjeli dobiti,

 - zapošljavanje i otpuštanje radnika u skladu sa zakonskim i podzakonskim propisima,

 - ostala pitanja u skladu sa Zakonom o privrednim društvima, Zakonom o javnim preduzećima i Statutom Preduzeća.

**IX ODGOVORNOST ZA VRŠENJE DJELATNOSTI**

Član 41

 Opština Bosansko Grahovo preko Opštinskog vijeća i Skupštine, zadržava pravo kontrole ispunjavanja javnih interesa i zadataka zbog kojih je Preduzeće osnovano , racionalnosti poslovanja, namjenskog trošenja sredstava i poslovnog uspjeha.

 Kontrola iz prethodnog stava ostvaruje se podnošenjem i razmatranjem godišnjeg izvještaja o poslovanja Preduzeća kao i izvještavanja u kraćim rokovima po zahtjevu Osnivača.

Član 42

 Preduzeće ima slijedeće obaveze prema Osnivaču:

* da redovno i kontinuirano obavještava Osnivača o radu i pružanju usluga osnovnih i pomoćnih djelatnosti i podnosi godišnji izvještaj o njihovom funkcioniranju
* da podnosi izvještaj o poslovanju, problematici razvojnih planova i programa i odnosima s korisnicima komunalnih i drugih usluga
* da redovno, a najmanje svakih šest mjeseci, obavještava o ekonomskoj problematici i odnosima u primaenoj raspodjeli
* da izvještava redovno, a najmanje jednom godišnje o problematici i stanju vodosnabdijevanja, i odvođenju otpadnih i oborinskih voda, prikupljanju i odvozu smeća i otpada.
* dostavlja akte na koje se daje saglasnost Osnivača i Opštinskog vijeća

Član 43

 Prava, obaveze i odgovornost Osnivača i Preduzeća ostvaruju se kroz rad Nadzornog odbora, u skladu s Zakonom i Statutom.

Član 44

 U slučaju poremećaja poslovanja Preduzeća, Osnivač ima pravo preduzeti mjere kojima će obezbjediti uslove za organizirano i nesmetano funkcioniranje rada preduzeća propisane zakonom, utvrđene odlukama i zaključcima Opštinskog vijeća.

**X NAČIN FORMIRANJA CIJENA**

Član 45

 Preduzeće formira cijene svojih proizvoda i usluga zavisno od uslova tržišta.

 Preduzeće je dužno za promjenu cijena osnovnih djelatnosti tražiti suglasnost Osnivača, odnosno Opštinskog vijeća.

**XI UTVRĐIVANJE I RASPOREĐIVANJE DOBITI**

Član 46

 Preduzeće formira dobit iz ostvaranih prihoda od prodaje komunalnih proizvoda i usluga i drugih prihoda koje ostvaruje vršenjem djelatnosti i podrugim osnovama u skladu sa zakonom.

 Dobit iz prethodnog stava ovog člana formira se na osnovu realizacije svojih troškova i usluga a nakon podmirivanja svih troškova poslovanja koji se podmiruju prije utvrđivanja dobiti, u skladu s zakonom.

Član 47

 Odluku o raspodjeli dobiti donosi Skupština na obrazložen prijedlog Uprave uz prethodno pribavljeno mišljenje Odbora za reviziju i Nadzornog odbora.

 Dio dobiti, nakon izmirivanja obaveza, usmjerava se za finansiranje razvoja.

 Ako Preduzeće u poslovanju po završnom računu iskaže gubitak, taj gubitak će se prvenstveno pokriti iz sredstava Preduzeća koja se u skladu sa zakonom mogu koristiti za pokrivanje gubitka.

 Ukoliko se gubitak ne može pokriti iz sredstava Preduzeća, pokreće se postupak u skladu sa zakonom.

**XII ODNOSI SA KORISNICIMA USLUGA**

Član 48

 Odnosi sa korisnicima usluga u smislu ostvarivanja djelatnosti u skladu sa ovom Odlukom bliže se reguliraju odlukama, ugovorima i cijenama usluga.

Član 49

 Ukoliko korisnik usluga pretrpi štetu zbog krivnje Preduzeća, preduzeće će istom će nadoknaditi štetu u skladu sa Zakonom.

**XIII UNUTRAŠNJA ORGANIZACIJA**

Član 50

 JKP “VIK” Bosansko Grahovo je pravni subjekat organizovan na funkcionalnom, procesno-radnom principu, čime se omogućava izvršavanje funkcija, efikasnost u upravljanju, uspješnost u poslovanju,operativnost u donošenju Odluka i obaveznost njihovog sprovođenja.

 Radi obavljanja djelatnosti i ostvarivanju poslovnih funkcija u preduzeću se mogu da organizuju radne jedinice i službe zajedničkih poslova, koje nemaju svojstvo pravnog lica.

 Preduzeće planira svoje poslovanje i razvoj i odlučuje o vrsti i sadržini planova poslovanja i razvoja Preduzeća.

 O radu i poslovanju Preduzeća vode se poslovne knjige u skladu sa zakonom. Preduzeće je dužno za svaku poslovnu godinu u skladu sa važećim propisima sastaviti periodični i završni obračun.

 Preduzeće donosi opšte i druge akte u skladu sa zakonom.

 Preduzeće donosi trogodišnje planove poslovanja. Preduzeće će usaglasiti trogodišnji plan poslovanja sa kretanjima uslova poslovanja, odnosno vršiti revidiranje trogodišnjeg plana na godišnjem nivoou.

Član 51

 Unutrašnja organizacija pobliže će se odrediti Statutom i Općim aktom o unutrašnjoj organizaciji preduzeća, u skladu sa zakonom.

 Odluku o promjeni unutrašnje organizacije donosi Nadzorni odbor uz prethodnu saglasnost Osnivača.

Član 52

 Općim aktom, u skladu sa Zakonom, granskim Kolektivnim ugovorom, Preduzeće utvrđuje poslove i zadatke koji se moraju izvršavati u vrijeme štrajka radi funkcioniranja komunalnih djelatnosti od posebnog društvenog interesa, i sprječavanja nastanka poremećaja u pružanju osnovnih komunalnih usluga.

 Radnici koji izvršavaju poslove i zadatke iz stava jedan ovog člana, dužni su za vrijeme štrajka izvršavati utvrđene naloge.

 Direktor je dužan u skladu sa odlukom Nadzornog odbora, rješenjem odredi radnike koji će raditi na izvršavanju poslova i zadataka iz stava jedan ovog člana. Neizvršavanje poslova i zadataka iz istog stava povlači raskid ugovora o radu i prestanak radnog odnosa.

**XIV JAVNOST RADA**

Član 53

 Javnost rada je obezbjeđena preko sredstava javnog informisanja.

 Preduzeće će putem sredstava javnog informisanja kontinuirano vršiti obavještavanje korisnika usluzga o stanju pružanja usluga.

**XV TRAJANJE I PRESTANAK PREDUZEĆA**

Član 54

 Preduzeće se osniva na neodređeno vrijeme i traje dok postoje ekonomski i zakonski uslovi za njegovo postojanje.

 Preduzeće prestaje sa radom u slijedećim slučajevima:

* Odlukom Osnivača o prestanku rada
* Odlukom suda
* Na način propisan Zakonom

Član 55

 U slučaju prestanka rada Preduzeća, imovina koja preostane nakon podmirenja svih obaveza vraća se Osnivaču.

 Osnivač snosi sve troškove u vezi sa osnivanjem i početkom rada Preduzeća koji ne ulaze u osnovni kapital Preduzeća.

 Ukoliko iz bilo kojih razloga bez krivice osnivača ne dođe do osnivanja Preduzeća, osnivač ima pravo na povrat uplaćenog uloga po podmirenju nastalih troškova.

**XVI PRIJELAZNE I ZAVRŠNE ODREDBE**

Član 56

 Ova odluka je pravni osnov za upis Javnog komunalnog preduzeća “Vodovod i kanalizacija”d.o.o. Bosansko Grahovo u odgovarajući sudski registar

 Na pitanja koja nisu regulisana odredbama ove odluke, shodno se primjenjuju odredbe Zakona o javnim preduzećima u FBiH, Zakona o privrednim društvima i drugi relevantni propisi..

 Preduzeće je dužno da najkasnije u roku od 60 dana od dana upisa osnivanja Preduzeća u odgovarajući registar suda donese normativne akte JKP ''Vodovoda i Kanalizacije'' Bosansko Grahovo, izvrši izbor Nadzornog odbora, i o svim izmjenama podnijeti prijavu registarskom sudu.

Član 57

 **OVLAŠTENJA**

Ovlašćuje se Opštinski načelnik da kod notara u ime osnivača potpiše odgovarajući akt i sve isprave potrebne za osnivanje Preduzeća, kao i sve isprave za koje je u skladu sa važećim propisima neophodna notarska obrada.

 U postupku osnivanja, Preduzeće će predstavljati vršilac dužnosti direktora koji je ovlašten da nakon upisa Preduzeća u registar društava, a do izbora i imenovanja direktora Preduzeća, zastupa i predstavlja Preduzeće bez ograničenja.

Član 58

 Osnivač daje prethodnu saglasnost na Statut JKP ''Vodovod i kanalizacija'' d.o.o. Bosansko Grahovo i ovlašćuje Predsjednika Skupštine Preduzeća da može izvršiti potpisivanje Statuta.

Član 59

 Danom stupanja na snagu ove Odluke prestaje da važi Odluka o osnivanju JKP ''Vodovod i Kanalizacija'' Bosansko Grahovo br: 01-23-4-1017/18 od 30.07.2018.godine (''Službeni glasnik Opštine Bosansko Grahovo'' broj: 5/18)

 Izmjene i dopune ove Odluke vrše se na način i po postupku za njeno donošenje.

Član 60

 Ova odluka stupa na snagu danom objavljivanja u «Službenom glasniku opštine Bosansko Grahovo».

Bosna i Hercegovina

Federacija Bosne i Hercegovine

Kanton 10

Opština Bosansko Grahovo

Opštinsko vijeće

Broj: 01-04-486/21

Bos. Grahovo, 26.03.2021.godine

Predsjedavajuća OV Slađana Čeko s.r.

Na osnovu člana 50. Odluke o osnivanju JKP ''Vodovod i Kanalizacija'' Bosansko Grahovo(''Službeni glasnik opštine Bosansko Grahovo'' br.- 4/21 ) i člana 24. Statuta opštine Bosansko Grahovo, i člana 94. Poslovnika o radu Opštinskog vijeća, Opštinsko vijeće Bosansko Grahovo na svojoj sjednici održanoj dana 26.03.2021.godine d o n o s i

**O D L U K U**

O DAVANJU PRETHODNE SAGLASNOSTI NA STATUT PREDUZEĆA JKP '''VODOVOD I KANALIZACIJA'' BOSANSKO GRAHOVO

**Član 1.**

 Ovom Odlukom daje se prethodna saglasnost na Statut JKP ''Vodovod i Kanalizacija'' Bosansko Grahovo.

**Član 2.**

 Prethodna saglasnost osnivača na Statut JKP ''Vodovod i Kanalizacija'' Bosansko Grahovo, daje se u skladu sa članam 50. Odluke o osnivanju.

**Član 3.**

 Za potpisivanje Statuta JKP ''Vodovod i Kanalizacija'' Bosansko Grahovo ovlaštava se Predsjednik skupštine JKP.

**Član 4.**

 Ova odluka stupa na snagu danom objavljivanja u «Službenom glasniku opštine Bosansko Grahovo».

Predsjedavajuća OV Slađana Čeko s.r.

Bosna i Hercegovina

Federacija Bosne i Hercegovine

Kanton 10

Opština Bosansko Grahovo

Opštinsko vijeće

Broj: 01-04-487/21

Bos. Grahovo,26.03.2021.godine

Na osnovu člana 40. Odluke o osnivanju JKP ''Vodovod i Kanalizacija'' Bosansko Grahovo(''Službeni glasnik opštine Bosansko Grahovo'' br.- 4/21 ) i člana 24. Statuta opštine Bosansko Grahovo, i člana 94. Poslovnika o radu Opštinskog vijeća, Opštinsko vijeće Bosansko Grahovo na svojoj sjednici održanoj dana 26.03.2021.godine d o n o s i

**O D L U K U**

**O IMENOVANJU I DAVANJU OVLAŠTENJA ZA VRŠENJE FUNKCIJE DIREKTORA PREDUZEĆA JKP '''VODOVOD I KANALIZACIJA'' BOSANSKO GRAHOVO**

**Član 1.**

 Ovom Odlukom vrši se imenovanje i davanje ovlaštenja za vršenje funkcije Direktora JKP ''Vodovod i Kanalizacija'' Bosansko Grahovo.

**Član 2.**

 Imenovanje i davanje ovlaštenja za vršenje funkcije Direktora JKP ''Vodovod i Kanalizacija'' Bosansko Grahovo, vrši se na period od 6 mjeseci sa mogućnošću ponovnog reizbora.

**Član 3.**

 Za Direktora JKP ''Vodovod i Kanalizacija'' Bosansko Grahovo na mandatni period od 6 mjeseci imenuje se i ovlašćuje za vršenje funkcije:

 - Dobrijević Marina - VŠS - VI stepen

**Član 4.**

 Ova odluka stupa na snagu danom objavljivanja u «Službenom glasniku opštine Bosansko Grahovo».

Predsjedavajuća OV Slađana Čeko s.r.

Bosna i Hercegovina

Federacija Bosne i Hercegovine

Kanton 10

Opština Bosansko Grahovo

Opštinsko vijeće

Broj: 01-04-488/21

Bos. Grahovo,26.03.2021.godine

Na osnovu člana 32. stav 3. Odluke o osnivanju JKP ''Vodovod i Kanalizacija'' Bosansko Grahovo(''Službeni glasnik opštine Bosansko Grahovo'' br.- 4/21 ) i člana 24. Statuta opštine Bosansko Grahovo, i člana 94. Poslovnika o radu Opštinskog vijeća, Opštinsko vijeće Bosansko Grahovo na svojoj sjednici održanoj dana 26.03.2021.godine d o n o s i

**O D L U K U**

**O IMENOVANJU I DAVANJU OVLAŠTENJA ZA VRŠENJE FUNKCIJE PREDSJEDNIKA I ČLANOVA SKUPŠTINE PREDUZEĆA JKP '''VODOVOD I KANALIZACIJA'' BOSANSKO GRAHOVO**

**Član 1.**

 Ovom Odlukom vrši se imenovanje i davanje ovlaštenja za vršenje funkcije Predsjednika i članova skupštine JKP ''Vodovod i Kanalizacija'' Bosansko

Grahovo, koja se sastoji od Predsjednika i četiri člana.

**Član 2.**

 Imenovanje i davanje ovlaštenja za vršenje funkcije Predsjednika i članova skupštine JKP ''Vodovod i Kanalizacija'' Bosansko Grahovo, vrši se na period od 6 mjeseci sa mogućnošću ponovnog reizbora.

**Član 3.**

 Za predsjednika i članove Skupštine JKP ''Vodovod i Kanalizacija'' Bosansko Grahovo na mandatni period od 6 mjeseci imenuju se i ovlašćuju za vršenje funkcije:

1. Krešimir Sarić za Predsjednika

 Skupštine

 2. Vojka Benić za člana Skupštine

 3. Todor Galić za člana Skupštine

 4. Aleksandra Lovren za člana

 Skupštine

 5. Darko Đukelić za člana Skupštine

**Član 4.**

 Ova odluka stupa na snagu danom objavljivanja u «Službenom glasniku opštine Bosansko Grahovo».

 Predsjedavajuća OV Slađana Čeko s.r.

Bosna i Hercegovina

Federacija Bosne i Hercegovine

Kanton 10

Opština Bosansko Grahovo

Opštinsko vijeće

Broj: 01-04-489/21

Bos. Grahovo,26.03.2021.godine

Na osnovu , Zakona o proračunima u Federaciji BiH ( Službene novine Federacije BiH. broj 102/13), Člana 110. i Člana 115, Statuta Opštine Bosansko Grahovo ( "Službeni glasnik opštine Bosansko Grahovo", broj 21/07) i Odluke o izvršavanju Budžeta-proračuna u Opštine Bosansko Grahovo ("Službeni glasnik opštine Bosansko Grahovo", broj 03/21) Opštinsko vijeće Bosansko Grahovo na sjednici održanoj dana 26.03.2021..godine **d o n o s i**

**O D L U K U**

o

prenamjeni namjenskih sredstava

**I.**

 Ovom Odlukom odobrna namjenska sredstva u iznosu 100.000,00 KM (stotinu

hiljada , 00/100) od strane Vlade Republike Srpske za projekat "Uređenje platoa ispred spomen doma Gavrilo Princip" prenamjenjuju se za nabavku komunalnih vozila i opreme.

**II.**

 Zadužuje se služba za privredu, finansije i civilnu zaštitu Opštinr Bosansko Grahovo da po objavljivanju ove Odluke u Službenom glasniku Opštine Bosansko Grahobo provede prenamjenu namjenskih sredatava sa budžetskog konta broj 7321113 na način izrečen u Članu 1. ove Odluke.

**III.**

Ova Odluka stupa na snagu narednog dana od dana objavljivanja u Službenom glasniku Opštine Bosansko Grahovo.

BOSNA I HERCEGOVINA

FEDERACIJA BOSNE I HERCEGOVINE

KANTON 10

OPŠTINA BOSANSKO GRAHOVO

OPŠTINSKO VIJEĆE

Broj : 01-04-490/21

Dana : 26.03.2021.. godine

 PredsjedavajućaOV Slađana Čeko s.r.

Na osnovu člana 18.Statuta Opštine Bosansko Grahovo („Službeni glasnik Opštine Bosansko Grahovo“, broj 21/07), a u skladu sa članom 29.stav (2) Pravilnika o pčelarstvu ( „Službene novine FBiH“,broj 31/18), Opštinsko vijeće Bosansko Grahovo je na sjednici održanoj dana 26.03.2021. godine, d o n i j e l o

**O D L U K U**

**o načinu i uslovima korištenja pčelinje paše na području opštine**

**Bosansko Grahovo**

Član 1.

Ovom Odlukom propisuju se uslovi korištenja pčelinje paše na području opštine Bosansko Grahovo.

Član 2.

Pčelinju pašu na području opštine Bosansko Grahovo,pored vlasnika pčelinjih društava,sa prebivalištem u Bosanskom Grahovu,mogu koristiti i vlasnici pčelinjih društava iz drugih opština unutar BIH, pod uslovima propisanim Zakonom i ovom Odlukom.

Član 3.

Vlasnicima pčelinjih društava sa područja drugih opština, može se odobriti korišćenje pčelinjie paše samo na lokacijama određenim ovom Odlukom. Rješenje o odobrenju korištenja pčelije paše donosi Opštinskih organ uprave nadležnan za poslove poljoprivrede na pismeni zahtjev vlasnika pčelinjih društava.

Uz zahtjev za odobrenje korištenja pčelije paše na područiju opštine Bosansko Grahovo, vlasnik pčelinjih društava dužan je priložiti:

1. Lične podatke (ime i prezime, ili naziv vlasnika pčelinjaka)
2. Jedindstveni identifikacioni broj pčelinjaka
3. Brojno stanje pčelijih društava koje se dovoze
4. Polazno mjesto i odredište (lokaciju koju potražuje za ispašu)
5. Izjava o namjeravanom vremenu doseljenja i dužini boravka na traženoj lokaciji
6. Uvjerenje o zdravstvenom stanju pčela izdato od nadležne veterinarske službe koje ne moze biti starije od mjesec dana.
7. Dokaz o uplaćenoj pašarini za tekuću godinu

Ukoliko podnosilac zahzjeva za odobrenje za pčelinju pašu ne dostavi nešto od gore navedene dokumentacije ,zahtjev neće biti razmatran.

Član 4.

Na pčelinjaku koji je doseljen na određenu lokaciju mora na vidnom mjestu biti istaknuta indetifikaciona ploča koja sadrži sledece podatke:

 1. Ime i prezime vlasnika pčelinjih društava ,odnosno naziv obrta

 2. Adresa i kontakt telefon vlasnika pčelinjih društava

 3. Oznaka Federalnog ministarstva FMPŠ

 4. JIBP iz registra pčelara i pčelinjaka

1. Podaci se ispisuju slovima visine do 30 mm latiničnim pismom

Član 5.

Radi zaštite domaćih pčelara sa prebivalištem na područiju opštine Bosansko Grahovo, pokretni pčelinjaci koji se dovoze na pčelinju pašu na teritoriju opštine Bosansko Grahovo mogu se smijestiti samo na sledeće lokacije:

|  |  |  |
| --- | --- | --- |
| **Red.br.** | **Naziv lokacije** | **Dozvoljeni broj pčelinjih društava** |
| 1. | Štedra | 300 |
|  2. | Isjek iza Luke i Korita | 300 |
| 3. | Malo Tičevo | 300 |
| 4. | Begovac iza majdana | 200 |
| 5. | Stožišta-iznad Jarića kuće | 100 |
| 6. | Korita iznad Resanovaca | 100 |
| 7. | Drenovac-željeznička stanica | 150 |
| 8. | Duboka Luka-Gašića košare | 300 |
| 9. | Crnac | 300 |
| 10. | Ždralovac | 300 |

Član 6.

Za bezbjednost pokretnih pčelinjaka (osiguravanje od krađe pčelinjih društava, štete nanesene na bilo koji način) , na odobrenim lokacijama iz člana 5. ove

Odluke, odgovorni su isključivo vlasnici pčelinjih društava na pokretnim pčelinjacima.

Član 7.

Naknada za korištenje pčelinje paše za jednu sezonu po jednom pčelinjem društvu i iznosi

 5 KM.

Naknada se uplaćuje na račun Opštine Bosansko Grahovo.

Član 8.

Nadzor o poštovanju odredbi ove Odluke na pokretnim pčelinjacima vršiće komisija sačinjena od tri člana Opštinskog organa uprave.

Nadzor se vrši periodično, u dogovoru između članva komisije.Komisija će biti formirana na dan stupanja na snagu ove Odluke.U slučaju kršenja odredbi ove Odluke od strane vlasnika pokretnog pčelinjaka, nadležna je Uprava za inspekcijske poslove Kantona 10, odnosno Kantonalni inspektor za poljoprivredu, kojeg o nepravilnostima izvještava neko od Članova pomenute komisije.

***K A Z N E N E O D R E D B E***

Član 9.

Lice sa mjestom prebivališta u Bosanskom Grahovu koje primi na svoj posjed pokretni pčelinjak vlasnika sa područja druge opštine, na mjesto koje nije predviđeno članom 5. ove Odluke biće kažnjeno novčanom kaznom od 300,00 do 500,00 KM .

Član 10.

Vlasnik pokretnog pčelinjaka koji doveze pčelinja društva na područje Opštine Bosansko Grahovobez Riješenja o odobrenju pčelinje ispaše, ili na lokacije koje nisu predviđene ovom Odlukom, biće kažnjene novčanom kaznom u iznosu od 500,00 do 1000,00KM

Ovakav postupak vlasniku povlači trajnu zabranu izdavanja Rješenja o odobrenju korištenja pčelinje paše na području Opštine Bosansko Grahovo.

Član 11.

Nadzor nad sprovođenju ove Odluke će u skladu sa članom 52,53 i 54. Zakona o stočarstu („Službene novine FBiH“, broj 66/13) vrši Kantonalna uprava za inspekcijske poslove HBŽ, odnosno inspektor za poljuprivredu Kantona 10.

Član 12.

Stupajući na snagu ove Odluke, prestaje da važi Odluka opštinskog vijeća Bosansko Grahovo broj 01-24-906/12 od 08.08.2012.godine.

Član 13.

Ova Odluka stupa na snagu na narednog dana objave u „Službenom glasniku Opštine Bosansko Grahovo“

BOSNA I HERCEGOVINA

FEDERACIJA BOSNE I HERCEGOVINE

KANTON 10

OPŠTINA BOSANSKO GRAHOVO

OPŠTINSKO VIJEĆE

Broj:01-04-491/21

Datum: 26.03.2021.godine

Predsjedavajuća OV

Slađana Čeko s.r.

Na osnovu člana 48. Poslovnika Opštinskog vijeća Bosansko Grahovo („Službeni glasnik Opštine Bosansko Grahovo“, broj: 2/05, 14/06 i 7/10 ) Opštinsko vijeće Bosansko Grahovo na sjednici održanoj dana 26.03.2021. godine, donosi

**P R O G R A M R A D A**

**OPŠTINSKOG/OPĆINSKOG VIJEĆA BOSANSKO GRAHOVO ZA 2021. GODINU**

**I – UVODNI DIO**

 Ovim Programom utvrđuju se poslovi i zadaci kao i pitanja koja će se u 2021. godini razmatrati na sjednicama Opštinskog vijeća Bosansko Grahovo. Takođe su utvrđeni nosioci poslova i zadataka, kao i rokovi za razmatranje.

Osim utvrđenih pitanja za razmatranje na Opštinskom vijeću, odbornici mogu davati inicijative za razmatranje i drugih pitanja aktuelnih na području opštine Bosansko Grahovo, koja su značajna za ostvarivanje društvenog i ekonomskog života građana, a koja su u nadležnosti Opštine, odnosno Opštinskog vijeća.

I pored predviđenih i planiranih tema, Program rada ostaje „otvoren“ za sve inicijative i prijedloge koji su značajni i u nadležnosti Opštinskog vijeća, a koje će inicirati odbornici, opštinski načelnik, udruženja građana i drugi zainteresovani subjekti.

Na osnovu prijedloga koje smo dobili tokom pripreme ovog Programa, prioritet dajemo sljedećim temama:

**II – PITANJA ZA RAZMATANJE**

|  |  |  |  |  |
| --- | --- | --- | --- | --- |
| **Red****br.** | **Naziv pitanja za razmatarnje** | **Predlagač** | **Obrađivač**  | **Vrijeme realizacije** |
| 1. **1**
 | Izvještaj o radu OIK-a za 2020. godinu | OIK Bosansko Grahovo | Opštinska izborna komisija | februar |
|  | Izvještaj o realizaciji Programa rada, za 2020. godinu | opštinsko vijeće | Opštinsko vijeće | februar |
|  | Izvještaj o aktivnostima opštinskog načelnika i o aktivnostima opštinskih službi za 2020. godinu | Opštinski načelnik | Opštinski načelnik | mart |
|  | Izvještaj o obnovi za 2020. godinu | Služba za obnovu, urbanizam,stambeno,komunalne iimovinsko-pravne poslove | Služba za obnovu, urbanizam, stambeno-komunalne iimovinsko-pravne poslove | mart |
|  | Izvještaj o izvršenju Budžeta Opštine Bosansko Grahovo za 2020. godinu | opštinski načelnik | Služba za privredu, finansije i civilnu zaštitu | mart |
|  | Izvještaj o korištenju budžetske (tekuće) rezerve za 2020. godinu | opštinski načelnik | Služba za privredu, finansije i civilnu zaštitu | mart |
|  | Izrada programa kapitalnih investicija Opštine Bosansko Grahovo za period 2020-2025 | opštinski načelnik | opštinski načelnik | mart |
|  | Odluka o utvrđivanju prosječne konačne cijene m2 korisne stambene površine na području opštine Bosansko Grahovo | opštinskinačelnik | opštinski načelnik | mart |
|  | Odluka o utvrđivanju visine naknade za pogodnost gradskog građevinskog zemljišta (rente) | opštinski načelnik | Služba za obnovu, urbanizam, stambeno-komunalne iimovinsko-pravne poslove | mart |
|  | Informacija Crvenog krsta o provedenim aktivnostima u 2020. godini | Crveni krst | Crveni krst | mart |
|  | Informacija PP Bosansko Grahovo  | PP Bosansko Grahovo | PP Bosansko Grahovo | mart |
|  | Izvještaj o kvalitetu vode za piće na području opštine Bosansko Grahovo | Opštinski načlenik | Opštinski načelnik | april |
|  | Izvještaj o izvršenju budžeta za period 01.01.-31.03.2021. godine | opštinski načelnik | Služba za privredu, finansije i civilnu zaštitu | april |

|  |  |  |  |  |
| --- | --- | --- | --- | --- |
| 1. 77
 | Odluka o agrotehničkim mjerama zaštite i korišćenja poljoprivrednog zemljišta na području opštine Bosansko Grahovo | opštinski načelnik  | opštinski načelnik | maj |
|  | Informacija o stanju socijalne zaštite na području opštine Bosansko Grahovo | Služba za opštu upravu i socijalnu zaštitu | Služba za opštu upravu i socijalnu zaštitu | maj |
|  | Informacija N.V.O. na području Bosanskog Grahova | opštinski načelnik/str.služba | N.V.O koje djeluju na području Bosanskog Grahova | maj |
|  | Izvještaj o zakupcima zemljištima na području opštine Bosansko Grahovo | opštinski načelnik | Služba za privredu,finansije I civilnu zaštitu | maj |
|  | Izmjena i dopuna Odluke o radnom vremenu određenih djelatnosti | opštinski načelnik | opštinski načelnik | maj |
|  | Izvještaj o ostvarenju godišnjeg plana implementacije Strategije razvoja opštine Bosansko Grahovo za 2020. godinu | opštinski načelnik | opštinski načelnik (nadležne službe) | maj |
|  | Izvještaj o osnivanju JKP Vodovod i Kanalizacija Bosansko Grahovo  | opštinskinačelnik | opštinski načelnik | maj |
|  | Informacija o stanju i statusu vodovoda u gradskoj i prigradskoj zoni (broj priključenja, potrošnja vode, godišnji prihodi i rashodi) | opštinski načelnik | Služba za obnovu, urbanizam, stambeno-komunalne iimovinsko-pravne poslove | maj |
|  | Informacija o prikupljanju i odlaganju komunalnog otpada iz domaćinstava i privrednih subjekata | opštinskinačelnik | Služba za obnovu, urbanizam, stambeno-komunalne iimovinsko-pravne poslove | maj |
|  | Izvještaj o provođenju zdravstvene zaštite na području opštine Bosansko Grahovo za prvi kvartal 2021.godine | Dom zdravlja Drvar | Dom zdravlja Drvar |  maj |
|  | Informacija o stanju putne infrastruktrure na području opštine Bosansko Grahovo | opštinski načelnik | opštinski načelnik | jun |
|  | Informacija o projektima NVO i omladinskih udruženja implementiranih putem javnog poziva u 2021. godini (aplikant, naziv projekta i iznos) | opštinski načelnik | NVO Koje djeluju na području opštine | jun |
|  | Informacija o stanju u snabdjevanju električnom energijom i razvoju energetskih sistema na području opštine Bosansko Grahovo | JPHEP Elektroprivreda HZHB Mostar | Radna jedinica Bosansko Grahovo | jun |
|  | Izvještaj o izvršenju budžeta za period 01.01.-30.06.2021. godine | opštinski načelnik | Služba za privredu, finansije i civilnu zaštitu | avgust |
|  | Izvještaj o utrošku budžetske (tekuće) rezerve za period 01.01.—30.06.2021. godine | opštinski načelnik | Služba za privredu, finansije i civilnu zaštitu | avgust |
|  | Izvještaj načelnika za prvih 6 mjeseci za 2021. Godinu | opštinski načelnik | opštinski načelnik | jul |
|  | Izvještaj o provođenju veterinarske zaštite na području opštine za prvih 6 mjeseci 2021 godine | opštinski načelnik | opštinski načelnik | Jul |
|  | Izvještaj o kvalitetu vode za piće na području opštine Bosansko Grahovo | opštinski načelnik | opštinski načelnik | jul |
|  | Informacija o aktuelnim privrednim kretanjima u Bosanskom Grahovu u prvoj polovini 2021. Godine | opštinski načelnik | opštinski načelnik | avgust |
|  | Informacija o utrošku sredstava za sanaciju osnovne škole Grahovo i završetku fiskulturne sale | opštinski načelnik | opštinski načelnik | avgust  |
|  | Nacrt odluke o građevinskom zemljištu | opštinski načelnik | opštinski načelnik | septembar |
|  | Izvještaj o realizaciji plana kapitalnih investicija za 2020. i 2021. Godinu | opštinski načelnik | opštinski načelnik | septembar |
|  | Izvještaj o radu Osnovne škole u školskoj 2020/2021 s osvrtom na rad direktora, školskog odbora, materijalne troškove, upis djece | Osnovna škola„Grahovo“ | Osnovna škola „Grahovo“ | septembar |
|  | Izvještaj o stanju i načinu funkcionisanja zaštite od požara | Služba za privredu, finansije i civilnu zaštitu | Služba za privredu, finansije i civilnu zaštitu | septembar |
|  | Izvještaj o zdravstvenoj zaštiti na području opštine za 8 mjeseci | Dom zdravlja | Dom zdravlja Drvar | septembar |
|  | Nacrt – Budžet Opštine Bosansko Grahovo za 2022. Godinu | opštinskinačelnik | Služba za privredu, finansije i civilnu zaštitu | oktobar |
|  | Nacrt - Odluka o načinu izvršavanja Budžeta Opštine Bosansko Grahovo za 2022. godinu | opštinski načelnik | Služba za privredu, finansije i civilnu zaštitu | oktobar |
|  | Izvještaj o izvršenju budžeta za period 01.01.-30.09.2021. godine | opštinski načelnik | Služba za privredu, finansije i civilnu zaštitu | oktobar |
|  | Izvještaj o stanju sporta i kulture i provedenim aktivnostima/takmičenjima | opštinski načelnik, klubovi | opštinski načelnik, nvo, klubovi | oktobar |
|  | Izvještaj o kvalitetu vode za piće na području opštine Bosansko Grahovo | Opštinski načelnik | Opštinski načelnik | oktobar |
|  | Informacija o radu RJ HBŽ – Šumarija Bosansko Grahovo | RJ Šumarija Bosansko Grahovo | opštinski načelnik | decembar |
|  | Informacija o radu stalnih radnih tijela OV (opštinske) komisije u 2020. godini | Opštinsko vijeće | Opštinsko vijeće | Novembar |
|  | Informacija o realizaciji odborničkih/vijećničkih inicijativa i pitanja u 2020. godini | Opštinskovijeće | Opštinsko vijeće | Decembar |
|  | Informacija o započetim završenim projektima na području opštine Bosansko Grahovo | opštinskinačelnik | Služba za obnovu, urbanizam, stambeno-komunalne i imovinsko-pravne poslove | Decembar |
|  | Informacija o stanju privrede u opštini Bosansko Grahovo | Služba za privredu, finansije i civilnu zaštitu | Služba za privredu, finansije i civilnu zaštitu | Decembar |
|  | Informacija o stanju zaposlenosti na području opštine Bosansko Grahovo | ZZP | ZZP ispostava Bosansko Grahovo | Novembar |
|  | Nacrt Budžeta Opštine Bosansko Grahovo za 2022. godinu | opštinskinačelnik | Služba za privredu, finansije i civilnu zaštitu | Novembar |
|  | Prijedlog Budžeta Opštine Bosansko Grahovo za 2022. godinu | Opštinski načelnik | Služba za privredu, finansije i civilnu zaštitu  | Decembar |
|  | Odluka o načinu izvršavanja budžeta Opštine Bosansko Grahovo za 2022. Godinu | opštinskinačelnik | Služba za privredu, finansije i i civilnu zaštitu | Decembar |
|  | Program rada Opštinskog vijeća za 2022. godinu | opštinskinačelnik | Opštinski načelnik | Decembar |

Osim pitanja istaknutih u ovom Programu, Opštinsko vijeće razmatraće i:

* Rješenja i zaključke imovinsko-pravne službe, kao i odluke o promjeni statusa nepokretnosti,
* Izbor, imenovanje i razrješenje prema ukazanoj potrebi,
* Izmjene važećih odluka i drugih akata, kao i usvajanje novih prema ukazanoj potrebi,
* Postupati po zaključcima viših organa vlasti, posebno u provođenju javnih rasprava o zakonima koji su u proceduri usvajanja,
* Druga pitanja iz nadležnosti Opštinskog vijeća u skladu sa Ustavom, Zakonom i Statutom Opštine.

Predlagači zajedno sa obrađivačima određenih tema za razmatranje, dužni su materijale blagovremeno pripremiti u dovoljnom broju primjeraka i dostaviti ih Stručnoj službi Vijeća kako bi bili dostavljeni odbornicima sedam dana prije održavanja sjednice Vijeća.

U pripremi i utvrđivanju prijedloga dnevnog reda sjednice Vijeća, potrebno je obezbijediti potpunu koordinaciju Predsjedavajućeg Vijeća i predsjednika klubova, odnosno redovno održavati sastanke Kolegijuma Opštinskog vijeća čija obaveza i jeste da utvrđuje prijedlog dnevnog reda.

O sprovođenju ovog Programa staraće se Predsjedavajući Vijeća, njegov zamjenik i Kolegij Opštinskog vijeća.

III – OBJAVLJIVANJE PROGRAMA RADA

 Program rada, nakon što bude usvojen na sjednici Opštinskog vijeća, objaviće se u „Službenom glasniku Opštine Bosansko Grahovo“.

OPŠTINA BOSANSKO GRAHOVO

OPŠTINSKO VIJEĆE

Broj:01-04- 492 /21

Dana: 26.03.2021. godine

 Predsjedavajuća-OV Slađana Čeko s.r

BOSNA I HERCEGOVINA

FEDERACIJA BOSNE I HERCEGOVINE

KANTON 10

OPŠTINA BOSANSKO GRAHOVO

OPŠTINSKO VIJEĆE

 Na osnovu Člana 105. Stav 2. zakona o poljoprivrednom zemljištu ( "Narodne novine Hercegbosanske županije", broj 2/10 i Člana 38. Statuta Opštine Bosansko Grahovo

( "Službeni glasnik opštine Bosansko Grahovo", broj 21/07 ) Opštinsko vijeće Bosansko Grahovo na sjednici održanoj dana 26.03.2021.godine **d o n o s i**

**O D L U K U**

o

davanju predhodne saglasnosti

I.

 Daje se predhodna saglasnost na prijedlog Odluke Načelnika opštine Bosansko Grahovo o raspisivanju Javnog poziva za davanje u zakup poljoprivrednog zemljišta u vlasništvu države koje se nalazi na području opštine Bosansko Grahovo, K.O. Crni Lug, i to :

1. Z.K. čestica broj 302/27, upisane u Z.K. uložak broj 316 K.O. Crni Lug u naravi livada,

 površine 208 ha.

II.

 Ova Odluka stupa na snagu narednog dana od dana objevljivanja u "Službenom glasniku opštine Bosansko Grahovo".

Broj : 01-04-494/21

Dana : 26.03.2021.godine

 Prdsjedavajuća OV-a

Slađana Čeko s.r.

 Na osnovu Člana 13. stav 2. Alineja 5. i Člana 33. Stav 3. Zakona o principima lokalne samouprave u Federaciji Bosne i Hercegovine ("Službene novine Federacije BiH", broj 49/06), Člana 24, Stav 7. Statuta Opštine Bosansko Grahovo ( "Službeni glasnik opštine Bosansko Grahovo", broj 21/07) i Člana 10. Zakona o poljoprivrednom zemljitu Federacije BiH ("Službene novine Federacije BiH", broj 52/09 ), a u vezi sa Članom 2. i Članom 4. Zakona o pretvorbi društvene svojine ( " SLužbeni list SR BiH", broj : 33/94 ) Opštinsko vijeće Bosansko Grahovo na sjednici održanoj dana 26.03.2021.godine **d o n o s i**

**O D L U K U**

o

promjeni naziva posjednika u katastru Opštine Bosansko Grahovo

**I.**

 Mijenja su podatci naziva posjednika u katastru Opštine Bosansko Grahovo na način da se umjesto dosadašnjeg naziva posjednika upisanih pod nazivom "Opštenarodna imovina- Organ upravljanja šumska uprava" Bosnsko Grahovo, skraćeno "ONI-OU" Bosansko Grahovo upisuje u skladu sa Zakonom o poljoprivrednom zemljištu i Zakonom o pretvorbi društvene svojine posjednik državne svojjine "Opština Bosansko Grahovo" u sljedećim Katastarskim Opštinama : K.O. Grahovo I, K.O. Grahovo II, K.O. Preodac, K.O.Marinkovci, K.O. Peći, K.O.Tiškovac Donji, K.O.Crni Lug, K.O.Tičevo Malo i K.O.Peulje koji se vode u tim katastarskim opštinama kako slijedi :

**K.O. Grahovo I**

**Posjedovni list broj 490 - Opštenarodna imovina organ upravljanja šumska uprava**

 **Bosansko Grahovo**

**K.O. Grahovo II**

**Posjedovni list broj 71 - Opštenarodna imovina organ upravljanja šumska uprava**

 **Bosansko Grahovo**

**K.O. Preodac**

**Posjedovni list broj 140 - Opštenarodna imovina organ upravljanja šumska uprava**

 **Bosansko Grahovo**

**Posjedovni list broj 141 - Opštenarodna imovina organ upravljanja šumska uprava**

 **Bosansko Grahovo**

**K.O. Marinkovci**

**Posjedovni list broj 198 - Opštenarodna imovina organ upravljanja šumska uprava**

 **Bosansko Grahovo**

**K.O. Peći**

**Posjedovni list broj 411 - Opštenarodna imovina organ upravljanja šumska uprava**

 **Bosansko Grahovo, Peći**

**K.O. Tiškovac Donji**

**Posjedovni list broj 315 - Opštenarodna imovina organ upravljanja šumska uprava**

 **Bosansko Grahovo**

**K.O. Crni Lug**

**Posjedovni list broj 562 - Opštenarodna imovina organ upravljanja šumska uprava**

 **Bosansko Grahovo**

**K.O. Tičevo Malo**

**Posjedovni list broj 23 - Opštenarodna imovina organ upravljanja šumska uprava**

 **Bosansko Grahovo**

**K.O. Peulje**

**Posjedovni list broj 437 - Opštenarodna imovina organ upravljanja šumska uprava**

 **Bosansko Grahovo**

**II.**

 Ovom odlukom izuzimaju se sve katastarske čestice upisane u gore pobrojane Katastarske Opštine koje imaju upisan način korištenja **"šuma".** Iste će biti ispisane iz gore navedenih Posjedovnih listova i prepisane u novootvorene sa posjednikom "Opštenarodna imovina organ upravljnja šumska uprava" Bosansko Grahovo.

**III.**

 Ova Odluka ima značaj javne isprave na osnovu koje se može izvršiti upis promjene imena posjednika državne svojine Opštine Bosansko Grahovo u katastru opštine Bosansko Grahovo.

**IV.**

 Zadužuje se Služba za obnovu, urbanizam, stambeno komunalne i imovinsko pravne poslove Opštine Bosansko Grahovo, Ured za katastar da po pravosnažnosti ove Odluke po službenoj dužnosti u skladu sa istom provede promjene imena posjednika u katastru opštine u Posjedovnim listovima iz Člana 1. ove Odluke.

**V.**

 Ova Odluka stupa na snagu narednog dana od dana objavljivanja u Službenom glasniku Opštine Bosansko Grahovo.

BOSNA I HERCEGOVINA

FEDERACIJA BOSNE I HERCEGOVINE

KANTON 10

OPŠTINA BOSANSKO GRAHOVO

OPŠTINSKO VIJEĆE

Broj :01-04-495/21

Dana : 26.03.2021.. godine

Predsjedavajuća OV

Slađana Čeko s.r.

Na osnovu člana 24. Statuta Opštine Bosansko Grahovo, a u skladu sa članom 100. Poslovnika o radu Opštinskog vijeća, u predmetu zahtjeva dodjelu poslovnih prostorija Mićić Igora, Opštinsko vijeće na svojoj sjednici održanoj dana 26.03.2021.godine, donosi

**O D L U K U**

o usvajanju zahtjeva Mićić Igora za dodjelu poslovnih prostorija u poslovnoj zgradi u ulici M.Tita bb u Bosanskom Grahovu.

I

Prihvata se zahtjev za dodjelu poslovnih prostorija Mićić Igoru u ulici M.Tita bb u Bosanskom Grahovu na spratu poslovne zgrade.

II

 Zadužuje se Opštinski načelnik sa nadležnim službama da izvrši zaključivanje Ugovora o zakupu poslovnog prostora u roku od 8 dana od dana objavljivanja ove odluke u Službenom glasniku u skladu sa naknadama utvrđenim Odlukama opštinskog vijeća o davanju u zakup poslovnih prostora.

III

 Odluka stupa na snagu narednog dana od dana objavljivanja u Službenom glasniku Opštine Bosansko Grahovo.

 Predsjedavajuća-OV Slađana Čeko s.r.

Broj:01-04-472/21

Dana:26.03.2021.godine

Na osnovu člana 24. Statuta Opštine Bosansko Grahovo, a u skladu sa članom 100. Poslovnika o radu Opštinskog vijeća, u predmetu zahtjeva dodjelu poslovnih prostorija Milana Trivana, Opštinsko vijeće na svojoj sjednici održanoj dana 26.03.2021.godine, donosi

**O D L U K U**

o usvajanju zahtjeva Milana Trivana za dodjelu poslovnih prostorija u stambeno- poslovnoj zgradi u ulici Gavrila Principa u Bosanskom Grahovu.

I

Prihvata se zahtjev za dodjelu poslovnih prostorija Milanu Trivanu u ulici Gavrilo Pricip u Bosanskom Grahovu u prizemlju stambeno-poslovne zgrade.

II

 Zadužuje se Opštinski načelnik sa nadležnim službama da izvrši zaključivanje Ugovora o zakupu poslovnog prostora u roku od 8 dana od dana objavljivanja ove odluke u Službenom glasniku u skladu sa naknadama utvrđenim Odlukama opštinskog vijeća o davanju u zakup poslovnih prostora.

III

 Odluka stupa na snagu narednog dana od dana objavljivanja u Službenom glasniku Opštine Bosansko Grahovo.

Predsjedavajuća-OV Slađana Čeko s.r.

Broj:01-04-468/21

Dana:26.03.2021.godine